《罗稚川善画作此赠之》
宋代·赵文

吾观天地间，一一皆是画与诗。
渝川有二罗，画得天地之英奇。
大罗诗名撼湖海，小罗天机勃郁不得已而水墨之。
摇毫造化已破碎，洒墨元气为淋漓。
嗟余老眼得一见，以手扪摸心然疑。
问君自古画有几，君今此画师者谁。
君言我以眼为手，天地万物皆吾师。
吾能得其意与理，貌取色相特其皮。
画成正未知似否，人人有眼谁可欺。
譬之禅宗要透脱，恋恋祖佛宁非痴。
作诗点出未来眼，一扫徐熙与郭熙。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。